༄༅། །ཁྱུང་ནག་མེ་ཡི་སྤུ་གྲི་འབར་བའི་སྒྲུབ་ཐབས་རྗེས་གནང་ལས་ཚོགས་དང་བཅས་པ་བཞུགས་སོ།། རས་ཆུང་ལུགས།
299

སྒྲུབ་ཐབས་ཀུན་བཏུས་
1
আ །ན་མོ་བཛྲ་པཱ་ཎ་ཡེ། དུས་གསུམ་རྒྱལ་བའི་མཐུ་སྟོབས་གཅིག་བསྡུས་པ། །རྡོ་རྗེ་མཁའ་ལྡིང་དབང་པོ་ལ་བཏུད་ནས། །དེ་ཉིད་སྒྲུབ་པའི་ཐབས་ཀྱི་རེམ་པ་མཆོག །དམ་པའི་མན་
ངག་ཇི་བཞིན་སྤེལ་བར་བྱ། །འདིར་ཁྱུང་ནག་མེ་ཡི་སྤུ་གྲིའི་གདམས་པ་ཉམས་སུ་ལེན་པར་འདོད་པས། སྐྱབས་འགྲོ་སེམས་བསྐྱེད་སྔོན་དུ་བཏང་ནས། སྭ་བྷཱ་ཝས་སྟོང་པར་སྦྱང་། སྟོང་བའི་ངང་ལས་དུག་
གི་རྒྱ་མཚོ་ཆེན་པོའི་དབུས་སུ། མཐོང་དུག་རེག་དུག་ཚོར་དུག་སོགས་དུག་རིགས་ཐམས་ཅད་འདུས་པའི་བདག་ཉིད་དུག་གི་རྭ་བ་གྲུ་བཞིའི་སྟེང་དུ། པད་ཉི་གདོན་གསུམ་གི་ཁྲི་བརྩེགས་པའི་གདན་ལ། རང་
ཉིད་རྡོ་རྗེ་མཁའ་ལྡིང་ནག་པོ་གནམ་ལྕགས་ཀྱི་མཆུ་སྡེར་ཅན། རྩ་བ་རྡོ་རྗེ་རྩེ་གསུམ་པ། རྩེ་མོ་རྡོ་རྗེ་རྩེ་གཅིག་པའི་རང་བཞིན་འབར་བའི་རྭ་གཉིས་ཀྱི་དབུས་སུ་ནོར་བུས་མཚན་བ། གསེར་མིག་འཁྱིལ་པ་ཉི་
300

གཉིས་
আ
།ལྟར་འབར་བ། ཞལ་དུང་སོ་ངར་མས་གང་ཞིང་། གཤོག་པ་རྡོ་རྗེའི་རི་མོ་ཅན་ལས་མེའི་ཚྭ་ཚྭ་འབུམ་ཕྲག་འཕྲོ་བ། མགྲིན་པ་ནས་པུས་མོའི་བར་མིའི་རྣམ་པ་ལ། རྐང་པ་བྱའི་སྡེར་མོ་ཅན། ཕྱག་གཉིས་ཀྱི་གདུག་པ་ཅན་
ཐམས་ཅད་ལ་སྡིགས་པར་མཛད་པ། སྐུ་ལས་མེ་མདག་འཕྲོ་པའི་གནམ་ལྕགས་དང་ཁྱུང་དུ་མ་ཕྱོགས་བཅུར་འཕྲོ་བས་ས་བདག་ཐམས་ཅད་བརྒྱལ་ཞིང་དངངས་པར་བྱེད་པའི་སྤྱི་བོར་ཨོཾ་དཀར་པོ་ོ། མགྲིན་པར་ཨཱཿདམར་པོ། ཐུགས་ཀར་ཧཱུྃ་སྔོན་
པོ༑ ཡེ་ཤེས་པ་དགུག་གཞུག་བྱ། ཨོཾ་ག་རུ་ཌཱ་སོགས་ཀྱིས་མཆོད། སྟོང་གསུམ་གཡོ་བའི་གཤོག་སྒྲོ་ཡིས། །གར་མཛད་འབར་བའི་མཆུ་སྡེར་ཅན། །དྲན་པ་ཙམ་གྱིས་གདོན་གསུམ་ཀུན། །ཚར་གཅོད་མཁའ་ལྡིང་དབང་པོར་བསྟོད། །དེེ་ནས་
སྙིང་གའི་སྔགས་ཕྲེང་ལས་འོད་ཟེར་བསྐལ་པའི་མེ་ཕུང་ལྟར་འཕྲོས་པས་བརྟན་གཡོ་ཐམས་ཅད་མེ་འབར་བའི་རང་བཞིན་དུ་གྱུར། སྟེང་འོག་བར་གསུམ་གྱི་གདོན་བགེགས་ཐམས་ཅད་བསྲེགས་ཤིང་སྦྱངས་པར་བསམས་ལ། ཨོྃ་མ་ཎི་ཁྱུང་
ཁྱུང་༑ ཐུམ་ཐུམ་རྦད་རྦད་སྭཱ་ཧཱ། ཞེས་པ་ཞི་བའི་སྔགས་ཅུང་ཟད་བཟླས་ནས། ནག་པོ་ཀཱ་ལ་རཀྵ་རྦད་རྦད། སོད་སོད། ཕྱུང་ཕྱུང་། སྦུ་གྲི་ཟང་ཟང་། ལྕགས་ཀྱི་སྡེར་མོས་སྙིང་ཕྱུང་། གནོད་བྱེད་གདུག་པའི་ཤ་ལ་ཟོ། ཨོཾ་ལྷང་ལྷང་། ཙེར་
ཙེར༑ འུབ་འུབ་སོད། ཅེས་གང་མང་བཟླ་ཞིང་། མཇུག་ཏུ་དགེ་བ་བསྔོ། ནད་པ་སྲུང་ན། རང་ཁྱུང་དུ་གསལ་ཞིང་སྔགས་མང་དུ་བཟླས་ནས་ནད་པའི་གནས་གསུམ་དུ་བཏབ་པས་ཕན་ནོ། །འཛག་པཾ་སྲུང་ན། གུ་གུལ་གྱིས་སྔགས་དབུ་ཅན་
301

སྒྲུབ་ཐབས་ཀུན་བཏུས་
བྲིས༑ རང་སྔགས་ཀྱིས་རབ་གནས་བྱས། ཐུམ་ནག་པོས་དྲིལ་ནས་གདགས། སྔགས་བཟླས་པའི་མཆིལ་མས་དཔྲལ་མགྲིན་སྙིང་ག་ལྟེ་གསང་རྣམས་སུ་བྱུགས་པས་ཕན་ནོ། །འདྲེ་གདོན་གྱི་གནོད་པཾ་སྲུང་ན། སྲུང་སྐུད་ནག་པོ་མདུད་པ་བདུན་
རྒྱགས། མདུད་པ་རེའི་ནང་དུ་ཁྱུང་རེ་བཞུགས་པར་བསམ། རང་ཁྱུང་དུ་གསལ་བས་འདོགས། ཤིན་ཏུ་ཟབ། སེར་བ་སྲུང་ན། བདག་བསྐྱེད་གསལ་བས་སྔགས་བཟླས་ཕུས་བཏབ་པས་ནམ་མཁའ་ཁྱུང་གིས་གང་ཞིང་། ཁྱུང་རྣམས་ལས་མེ་
འབར་བས་སེར་བ་ཆུར་ཞུ། ཡང་ཁྱུང་ནམ་མཁའ་གང་བ་བསྒྲིགས་ནས་སེར་བ་ཕྱོགས་གཞན་དུ་བསྐྲད་པར་བསམ་མོ། །འདིའི་ཕན་ཡོན་ནི། གག་ལྷོག་གཟེར་གསུམ། འབྲུམ་པ། མཛེ། ཕོལ་མིག་སོགས་འོག་གདོན་ས་བདག་ཀླུའི་གནོད་པ་
དང་༑ སྟེང་གདོན་གཟའི་གནོད་པ་སོགས་མི་འདོད་པ་ཐམས་ཅད་འཇོམས་པར་འགྱུར་རོ། །ཁྱུང་ནག་སྤུ་གྲི་འབར་བའི་གདམས་པ་འདི། །དམ་པ་སོགས་ཀྱིས་བསྐུལ་ཕྱིར་རྒྱལ་ཁམས་པ། །བློ་བཟང་ཆོས་ཀྱི་རྒྱལ་མཚན་ཞེས་བྱ་བས། །ལེགས་སྦྱར་
དགེ་བས་འགྲོ་ཀུན་རྒྱལ་གྱུར་ཅིག། ༈ །།འདིའི་སྒོ་ནས་པཎ་ཆེན་དཔལ་ལྡན་ཡེ་ཤེས་ཀྱི་གསུང་རབ་ལས་བཏུས། རང་གཞན་ལ་བཀྲུ་བྱབ་སྲུང་གསུམ་བྱ་བར་འདོད་ན། བུམ་རྫས་ཉེར་ལྔས་བཀང་བའི་བུམ་པ་མཆོད་གཏོར་སོགས་བཤམ། བདག་བསྐྱེད
སྔོན་དུ་འགྲོ་བས། བུམ་པ་བསང་སྦྱང་སྤྱི་ལྟར་བསྐྱེད་ནས་ལྷར་གསལ་གདབ། གནས་གསུམ་བྱིན་གྱིས་བརླབ། ཡེ་ཤེས་པ་བསྟིམ། དབང་བསྐུར་ཞིང་མི་བསྐྱོད་པས་རྒྱས་གདབ། མཆོད་བསྟོད་བྱ། སྔགས་རིང་ཐུང་གཉིས་ཅི་ནུས་བཟླ། མཆོད་
302

বান্ডম
আ །ཡོན་ཕུལ་ལ་བགེགས་བཟློག་པའི་ཕྲིན་ལས་བཅོལ། དེ་ནས་རང་ངམ། བསྒྲུབ་བྱ་གཞན་ལ་བགེགས་སྦྱོང་བ་སྤྱི་ལྟར་བྱ། བུམ་པའི་ཡེ་ཤེས་པ་གཤེགས། དམ་ཚིག་པ་འོད་དུ་ཞུ་ནས་བུམ་པའི་ཆུ་དང་རོ་གཅིག་པར་གྱུར་
པར་བསམས་ལ། བཀྲུ་བྱབ་བྱ། དྲི་ཆུ་དང་ཆངས་བུ་ལྷན་ཅིག་པ་ཕྱིར་བསྐྱལ་ལ་བགེགས་བསྐྲད། བདེན་སྟོབས་བརྗོད་པ་དང་། སྲུང་བ་བྱ། ཤིས་པ་བརྗོད་པ་རྣམས་སྤྱི་ལྟར་སྦྱར་རོ། །དེ་ལྟར་བགྱིས་པས་རང་ངམ། གཞན་ནམ། གནས་ཁང་
དང་༑ ཡུལ་གྲུ་སོགས་གང་ལ་བགྱིས་པའི་གྲིབ་དང་མི་གཙང་བ་དང་། ས་བདག་ཀླུ་གཉན་གྱི་ཉེར་འཚེ་སོགས་ཞི་བར་འགྱུར་བར་ངེས་སོ།། ༈ །འདིའི་རྗེས་གནང་ནི། རྗེ་བློ་བཟང་ཆོས་ཀྱི་ཉི་མས་མཛད། སྟེགས་ཀྱི་ཁར་མཉྫིའི་སྟེང་དུ་ཟླུམ་གཏོར་
དཀར་པོ་མཐའ་མཆོད་གཏོར་གྱིས་བསྐོར། སློབ་དཔོན་གྱིས་བདག་བསྐྱེད་སྔར་ལྟར་དང་། མདུན་བསྐྱེད་བཟླས་པའི་བར་སྔར་བཞིན་བྱ། གཏོར་མ་བྱ་རྒྱུད་ལྟར་བྱིན་གྱིས་བརླབས་ལ། ཨོྃ་བཛྲ་ག་རུ་ཌ་ཨི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི། ལན་གསུམ་
སོགས་ཀྱིས་དབུལ། མཆོད་ཅིང་བསྟོད་ལ་གསོལ་བ་བཏབ། སློབ་མས། ཀུན་མཁྱེན་ཡེ་ཤེས་སོགས་ཀྱིས་གསོལ་གདབ་རྒྱུན་བཤགས་སྤྱི་ལྟར་བྱ། སློབ་མ་བསང་སྦྱང་། སྟོང་པའི་ངང་ལས་ཞེས་པ་ནས། ཧཱུྃ་སྔོན་པོ་ཞེས་པའི་བར་གྱིས་ལྷར་
བསྐྱེད༑ སྐུའི་རྗེས་གནང་ཞུ་བའི་ཕྱིར། སློབ་དཔོན་ཆེན་པོ་དགོངས་སུ་གསོལ། །སངས་རྒྱས་ཀུན་གྱི་སྐུ་ཡི་དངོས། །རྡོ་རྗེ་མཁའ་ལྡིང་ནག་པོ་ཡི། །སྐུ་ཡི་རྗེས་གནང་སྩལ་དུ་གསོལ། །ལན་གསུམ་གྱིས་གསོལ་བ་གདབ། སློབ་དཔོན་གྱི་ཐུགས་
303

སྒྲུབ་ཐབས་ཀུན་བཏུས་
ཀའི་ས་བོན་གྱི་འོད་ཟེར་ལས་མདུན་བསྐྱེད་ཀྱི་ལྷའི་ཐུགས་རྒྱུད་བསྐུལ། དེའི་ཐུགས་ཀའི་འོད་ཟེར་གྱིས་རང་བཞིན་གྱི་གནས་ནས་བཅོམ་ལྡན་འདས་རྡོ་རྗེ་ཁྱུང་ནག་གི་སྐུའི་བྱིན་རླབས་ཐམས་ཅད་དེའི་སྐུའི་རྣམ་པ་དཔག་ཏུ་མེད་པར་སྤྱན་དྲངས་ནས་སློབ་མ་
ཁྱེད་རང་རྣམས་ལ་ཐིམ་པས་ལུས་ཀྱི་སྒོ་ནས་བསགས་པའི་སྡིག་སྒྲིབ་དག སྐུའི་བྱིན་རླབས་དང་དངོས་གྲུབ་ཐམས་ཅད་ཐོབ་པའི་མོས་པ་མཛོད། མ་ལུས་སེམས་ཅན་ཀུན་གྱི་ཞེས་སོགས་ཤློོ་ཀའི་རྗེས་སུ། ཨེ་ཧྱ་ཧི་བཛྲ་ས་མ་ཡ་ཛཿཛཿཛཿ ཛཿཧཱུྃ་
བཾ་ཧོཿ ཞེས་མང་དུ་བརྗོད། གསུང་གི་རྗེས་གནང་ལ། གོང་གི་གསོལ་འདེབས་ཀྱི་སྐུའི་ཞེས་པར་གསུང་གི་ཞེས་འདོན་པ་བསྒྱུར། མདུན་བསྐྱེད་ཀྱི་ལྷའི་ཐུགས་ཀར་ཉི་མའི་འདི་དཀྱིལ་འཁོར་གྱི་དབུས་སུ་ཧཱུྃ་ཡིག་གི་མཐར་སྔགས་ཕྲེང་གིས་བསྐོར་བ
ལས་རང་འདྲ་གཉིས་པ་ཞིག་བྱུང་བ་ཞལ་ནས་ཐོན། སློབ་མ་ལྷར་གསལ་བའི་ཞལ་དུ་ཞུགས། སྙིང་གར་འཁོད་པའི་འོད་ཟེར་གྱིིས་ངག་གི་སྒོ་ནས་བསགས་པའི་སྡིག་སྒྲིབ་དག གསུང་གི་བྱིན་རླབས་ཞུགས། ངག་ནུས་པ་དང་ལྡན་པར་བྱིན་གྱིས་
བརླབས་པའི་མོས་པ་མཛོད། སྔགས་གཉིས་ཀ་ལན་གསུམ་རེའི་རྗེས་ཟློས་བྱེད་དུ་གཞུག མེ་ཏོག་སྤྱི་བོར་བཞག་སྟེ། བཅོམ་ལྡན་འདི་ལ་སོགས་བརྗོད། ཐུགས་ཀྱི་རྗེས་གནང་ལ། གསོལ་འདེབས་ཀྱི་ཚིག་ཐུགས་ཞེས་བསྒྱུར་ནས། སློབ་དཔོན་དང་
མདུན་བསྐྱེད་ཀྱི་ཐུགས་ཀའི་ས་བོན་གྱི་འོད་ཟེར་གྱིས། ཕྱོགས་བཅུའི་སངས་རྒྱས་བྱང་སེམས་ཐམས་ཅད་དང་། ཁྱད་པར་དུ་རྡོ་རྗེ་ཁྱུང་ནག་གི་ཐུགས་ཀྱི་བྱིན་རླབས་ཐམས་ཅད་ས་བོན་ཧཱུྃ་ཡིག་དང་། ཁྱུང་རིགས་ལྔའི་ཕྱག་མཚོན་ལ་སོགས་པའི་རྣམ་པར་
304

অ
品
আ
།སྤྱན་དྲངས། སློབ་མའི་ལུས་དང་ཉེ་བ་ན་བདུད་རྩི་སྣ་ལྔའི་རྣམ་པར་ཞུ་བ་ལུས་ལ་ཐིམ་པས་ཡིད་ཀྱི་སྡིག་སྒྲིབ་ནད་གདོན་བར་ཆད་ཐམས་ཅད་བྱང་ཞིང་དག ཐུགས་ཀྱི་བྱིན་རླབས་ཐོབ་པའི་མོས་པ་མཛོད། སྔགས་བརྗོད་ཅིང་
རོལ་མོ་དཀྲོལ། ལྷ་བསྟིམ་པའི་རྗེས་གནང་ལ། སློབ་དཔོན་གྱི་ཐུགས་ཀའི་ས་བོན་གྱི་འོད་ཟེར་གྱིས་མདུན་བསྐྱེད་ཀྱི་ལྷ་སྤྱན་དྲངས། སློབ་མའི་སྤྱི་བོར་བཞུགས་པའི་མོས་པ་མཛོད། གཏོར་མ་སློབ་མའི་མགོར་བཞག་ལ་བཀའ་བསྒོ་སྤྱི་འགྲོ་ལྟར་བྱས་
མཐར༑ ཛཿཧཱུྃ་བཾ་ཧོཿ ཞེས་བརྗོད་པས་དེ་དགྱེས་བཞིན་དུ་རང་འདྲ་གཉིས་པ་ཞིག་ཐིམ་པས་བྱིན་གྱིས་བརླབས་པར་བསམས་ལ། ལྷ་ཞུ་བའི་གཏོར་ཟན། དམ་རྫས་འཆི་མེད་བདུད་རྩིའི་ཟས། །སྙིང་པོ་འདུས་པའི་བཅུད་འདི་ནི། །དེ་རིང་བུ་ཡིས་ཟ་
བར་བྱ། །འདི་ཟོས་རྡོ་རྗེ་མཁའ་ལྡིང་གི །ཞལ་ཟས་བསྟེན་ན་ནད་གདོན་ལས། །གྲོལ་འགྱུར་ཐེ་ཚོམ་བྱ་མི་དགོས། །ཞེས་པས་སྦྱིན། རྗེས་ཀྱི་བྱ་བ་སྤྱི་ལྟར་སྦྱར་རོ། །སརྦ་མངྒ་ལཾ་བྷ་བ་ཏུ།། ༈ །འདིའི་སྒོ་ནས་སྲུང་འཁོར་འབྲི་ན། བསྙེན་
པ་སྔོན་དུ་སོང་བས་ལྷའི་རྣལ་འབྱོར་བསྒོམས་ལ། རྒྱ་ཤོག་གཙང་མར་རྒྱ་སྣག་གིས་འཁོར་ལོ་རྩིབས་བརྒྱད་ལྟེ་བ་དང་མུ་ཁྱུད་ཉིས་རིམ་བཅས་པ་བྲི། ལྟེ་བར་ཧཱུྃ། དེའི་མདུན་ནས་བརྩམས་ཏེ། འཆང་བ་པོའི་ལུས་ངག་ཡིད་གསུམ་ལ་གདོན་བགེགས་
འབྱུང་པོའི་གནོད་པ་ཐམས་ཅད་རཀྵ་རཀྵ། རྩིབས་བརྒྱད་ལ་ཧཱུྃ་བརྒྱད། མུ་ཁྱུད་ནང་མ་ལ་མིང་སྤེལ་ཚིག་དང་བཅས་པ། ཕྱི་མར་རྟེན་སྙིང་གི་མཐར་མིང་སྤེལ་ཚིག་བཅས་གཡས་སྐོར་དུ་བྲི། མཐའ་མེ་རིས་བསྐོར། འཁོར་ལོ་དང་སྲུང་ཆིངས་བཅས་

འབྲུ་ཚོམ་གྱི་སྟེང་དུ་བཞག་ལ་བསང་སྦྱང་། ཧྰུཾ་ལས་འཁོར་ལོ་གཞལ་ཡས་ཁང་དང་ཧཱུྃ་རྣམས་ཁྱུང་ནག སྐུད་པ་རྣམས་རིགས་ལྔར་བསྐྱེད་བསྟིམ་དབང་བསྐུར་རྒྱས་གདབ་མཆོད་བསྟོད་བཟླས་པ་བཅས་བྱ། འདོད་དོན་ལ་གསོལ་བ་གདབ། མིང་
སྤེལ་བསྒྲུབ་བྱ་དངོས་སུ་གསལ་བ་ལ། བདག་མདུན་གྱི་ཐུགས་ཀའི་འོད་ཟེར་གྱིས་རེག་པས་ནད་གདོན་སྡིག་སྒྲིབ་གང་གིས་ཀྱང་མི་ཚུགས་པར་བསྲུངས་ཤིང་བྱིན་གྱིས་བརླབས་པར་བསམ། རང་སྔགས་དང་རྟེན་སྙིང་གིས་རབ་ཏུ་གནས་ཤིང་མེ་ཏོག་
འཐོར༑གཞལ་ཡས་ཁང་འཁོར་ལོ་དང་། ལྷ་རྣམས་ཡིག་འབྲུ། བསྲུང་བྱ་མིང་ཡིག རིགས་ལྔ་རྣམས་སྐུད་པའི་རྣམ་པར་བསམས་ལ་ཤིས་པ་བརྗོད། སྲུང་ཆིངས་ལྟེ་བ་སྔོན་པོ་དང་གཞན་མཛེས་ཚོན་དུ་སྤེལ་ལ་དཀྲིས་ནས་བསྒྲིལ་ཚས་སྔོན་པོ་དང་
བཅས་གདགས་པས་ནད་གདོན་བར་ཆད་ཀུན་ཐུབ་ཀྱི་སྲུང་བའོ། །དེ་ལས་གཞན་ཡང་བྱེ་བྲག་ཏུ་རྟ་ཕྱུགས་སྲུང་བ། རྒྱལ་བཙན་དང་གཟའ་ཀླུའི་གནོད་པ་སྲུང་བ། བསོད་ནམས་དཔལ་སྐྱེད། སྲིད་སྤེལ་བ་སོགས་ལ་སྤེལ་ཚིག་ཇི་ལྟར་རིགས་པ་ཁ་
བསྒྱུར་ཏེ་བགྱིས་པས་རུང་ཞིང་། ཟ་ཡིག་བྱེད་ན། རྒྱ་ཤོག་ལ་རྒྱ་སྣག་གིས་སྔགས་ཚན་གཉིས་པོ་ཚག་མེད་ཡིག་ཕྲེང་གཅིག་ཏུ་བྲིས།_ཡིག་འབྲུ་རྣམས་ཁྱུང་དུ་བསྐྱེད་བསྟིམ་སོགས་བགྱིས་རྗེས་ཡིག་འབྲུའི་རྣམ་པར་བསམས་ལ་གཟའ་ལ་མགོ་
དང་༑ གཞན་ལ་མཇུག་ནས་བསྒྲིལ། རྩེ་གསུམ་གྱིས་མ་རེག་པར་ཟོས་པས་སྙིང་གར་སླེབས་པ་ན་ཁྱུང་ནག་མེ་འབར་བར་གྱུར་ཏེ་ནད་གདོན་ཐམས་ཅད་བསྲེགས་པར་བསམ་མོ། འདིས་ནད་གདོན་གང་ལའང་ཕན་ཞིང་། ཁྱད་པར་གདོན་རིགས་ཀྱི་
སྒྲུབ་ཐབས་ཀུན་བཏུས་

অ
ལྔ་བྱོན།
།གདོན་པ་ལ་ཟབ་ཅེས་གསུངས་སོ། །གཞན་ལ་སྲུང་བ་བྱེད་ན། རང་ཁྱུང་དུ་གསལ་བ་དང་། བསྒྲུབ་བྱ་གཉིས་ཀའི་གནས་གསུམ་ཨོཾ་ཨཱཿཧཱུྃ་གིས་མཚན་པར་གསལ་གདབ། རང་གི་གནས་གསུམ་གྱི་ཡི་གེ་ལས་འོད་
འཕྲོས༑ བསྲུང་བྱའི་གནས་གསུམ་གྱི་ཡིག་འབྲུ་ལ་ཕོག དེ་ལས་འོད་འཕྲོས་སྒོ་གསུམ་གྱི་གདོན་བགེགས་ཐམས་ཅད་བསྲེགས་པར་བསམ། བསྲུང་བྱ་མེའི་རང་བཞིན་དུ་བསྒོམས་ལ་སྔགས་མཆིལ་གདམ་པ་སོགས་ཇི་ལྟར་རིགས་པར་བྱའོ། །ཞེས་
པའང་ཡིག་རྙིང་དང་གུ་གེ་ཡོངས་འཛིན་གྱི་ཟིན་བྲིས་ལས་བཏུས་པ་དགེ །སརྦ་མངྒ་ལཾ།། ༎
307



9
309